钦定古今图书集成/明伦汇编/闺媛典/第033卷 > 滑凤妻陈氏
## 钦定古今图书集成/明伦汇编/闺媛典/第033卷 > 滑凤妻陈氏

按《绍兴府志》：“陈氏，滑凤妻，馀姚人。归凤未期，而滑贾
荆襄间，十一年不还。众谓滑已死，舅姑辄欲嫁之。氏
曰：‘使凤果死，妇当以死事舅姑。凤苟生还而妇嫁，妇
固置不论，在舅姑亦何以解其子？乃卒断发不从。凤
果还，阅数月复去，无归期。方是时，妇已诞一子，饥寒
辛苦，未尝几微怨恨。正德末，邑大疫，其姑且死，陈吁’”
天曰：“妾夫远客，姑遘危病，闻人肉可疗，愿割肉以进。
惟天神默祐，俾姑更生，得再见其子，妾死无恨。”遂刲
股和羹进姑，姑竟愈。嘉靖间旌表。

===陆氏女===按《仁和县志》：“陆氏女，嘉兴府海盐县捕卒应云女。应
云谪戍岭南，留妻女于杭，应云道葬。女年十四，闻父
丧，昼夜号泣不食，越数日，死于八字桥之河南。贫不
能殓，里人共捐赀殡之。”